Македонският комитет () е гръцка революционна организация, създадена на 22 май 1904 година в град Атина, Гърция. Неин основоположник и председател е Димитрис Калопотакис, който е собственик на вестник „Емброс“, сред другите основатели са Петрос Сароглос - касиер, Стефанос Драгумис, Йоанис Ралис, Павлос Мелас, Петрос Канелидис и други. Целта на тайния комитет е организиране на гръцко четническо движение в Македония, което да се противопостави на българските чети на ВМОРО и на българщината.